ಸಿಎಂ ಇಬ್ರಾಹಿಂರನ್ನ ಜೆಡಿಎಸ್ಗೆ ಆಹ್ವಾನಿಸಿ ಸಿದ್ದರಾಮಯ್ಯಗೆ ಸವಾಲ್ ಹಾಕಿದ ಹೆಚ್ಡಿಕೆ ಬೆಂಗಳೂರು: ಇಂದು ಸಿಎಂ ಇಬ್ರಾಹಿಂರನ್ನ ಭೇಟಿಯಾಗಿ ಪಕ್ಷಕ್ಕೆ ಆಹ್ವಾನಿಸಿದ ನಂತರ ಮಾಜಿ ಸಿಎಂ ಹೆಚ್.ಡಿ. ಕುಮಾರಸ್ವಾಮಿ ವಿಪಕ್ಷ ನಾಯಕ ಸಿದ್ದರಾಮಯ್ಯಗೆ ಸವಾಲೊಂದನ್ನು ಹಾಕಿದ್ದಾರೆ. ಸಿದ್ದರಾಮಯ್ಯಗೆ ಸವಾಲು ಹಾಕುತ್ತೇನೆ. ಕಾಂಗ್ರೆಸ್ ನಿಂದ ಹೊರ ಬಂದು ಏಕಾಂಗಿಯಾಗಿ ಚುನಾವಣೆ ಎದುರಿಸಿ ನಾಲ್ಕು ಸ್ಥಾನ ಗೆಲ್ಲಲಿ ನೋಡೋಣ. ನಾವು ಅವರ ಗುಲಾಮರಲ್ಲ. ಸಿದ್ದರಾಮಯ್ಯಗೆ ಸಂಸ್ಕೃತಿ ಇದೆಯಾ.. ಸೌಜನ್ಯ ಇದೆಯಾ ? ಸಭಾಪತಿ ಸ್ಥಾನಕ್ಕೆ ಬೆಂಬಲ ಕೇಳದೆ ಬೆಂಬಲ ಕೊಡೋಕೆ ಆಗುತ್ತಾ ? ದೇವೇಗೌಡರ ಸೆಕ್ಯುಲರ್ ಸಿದ್ದಾಂತವನ್ನ ಮುಂದಿಟ್ಟುಕೊಂಡು ಸಿದ್ದರಾಮಯ್ಯ ನಮ್ಮನ್ನ ಟ್ರಾಪ್ ಮಾಡಿದರು. ರಾಜಕೀಯ ಹೇಳಿಕೆ ಕೊಡುವಾಗ ದುರಹಂಕಾರ ಬಿಡಲಿ ಎಂದು ಹೇಳಿದ್ದಾರೆ. ನಾನಿದ್ದಾಗ 58 ಸ್ಥಾನ ಇತ್ತು ಆಮೇಲೆ 28 ಸ್ಥಾನಕ್ಕೆ ಬಂತು ಅಂತ ಸಿದ್ದರಾಮಯ್ಯ ಹೇಳಿದ್ದಾರೆ. ಆಗ ಅವರೊಬ್ಬರೇ ಅಲ್ಲ, ಪಿಜಿಆರ್ ಸಿಂಧ್ಯ, ಎಂಪಿ ಪ್ರಕಾಶ್, ಸಿಎಂ ಇಬ್ರಾಹಿಂ ಎಲ್ಲರೂ ಇದ್ದರು ಎಂದು ಹೆಚ್ಡಿಕೆ ಟಾಂಗ್ ಕೊಟ್ಟಿದ್ದಾರೆ.